सांस्कृतिक प्रस्तुतियों के बीच संगठन सदस्यों ने किया सम्मान
भास्कर संवाददाता| नरसिंहगढ़
पूर्व एसडीएम और नरसिंहपुर जिपं सीईओ प्रतिभा पाल का गुरुवार-शुक्रवार को अलग-अलग संगठनों ने अभिनंदन किया। उनके साथ नए एसडीएम ऋषि गर्ग का भी स्वागत किया गया। शिक्षा विभाग के सदस्यों ने शुक्रवार को मारुतिनंदन मंदिर परिसर में अभिनंदन समारोह रखा। इसमें सुश्री पाल के कार्यकाल को स्थानीय शिक्षा विभाग के लिए नई पहल करने वाला बताया।
आयोजन में बीईओ त्रिनेत्र सिंह देवडा, बीआरसी अजीत कुमार पांडे, सुरेंद्र सिंह भदौरिया, संध्या चौहान, जीवन सिंह सोलंकी, बालकृष्ण त्रिपाठी समेत अन्य सदस्य शामिल हुए। पटवारी संघ ने मेले वाला बाग के बगीचे में अभिनंदन समारोह आयोजित किया। इसमें अतिथियों को स्मृति चिन्ह दिए गए।
आयोजन में तहसीलदार असमनराम चिरामन, मनोज शर्मा, मदनलाल अहिरवार, गोपाल सिंह यादव आदि शामिल हुए। गुरुवार रात को भाजयुमो प्रदेश कार्यकारिणी सदस्य पवन शर्मा ने अभिनंदन समारोह आयोजित किया।
इसमें एसडीओपी राजीव चतुर्वेदी, बमोरी जनपद सीईओ दिलीप जैन, नपाध्यक्ष उर्मिला उपाध्याय, राजेंद्र उपाध्याय, तहसीलदार असमनराम चिरामन, टीआई प्रकाश मिश्रा आदि खास तौर से शामिल हुए। कार्यक्रम का संचालन दीपेंद्र शर्मा ने किया।
सांस्कृतिक प्रस्तुतियों से किया स्वागत
शासकीय हाई स्कूल बडोदिया तालाब में विद्यार्थियों ने सांस्कृतिक प्रस्तुतियों से पूर्व एसडीएम प्रतिभा पाल और वर्तमान एसडीएम ऋषि गर्ग का स्वागत किया। अतिथियों ने स्कूल की व्यवस्थाओं को लेकर खुशी जताई। प्राचार्य राजेश भारतीय ने सुश्री पाल को प्रशस्ति पत्र दिया। कार्यक्रम में महेंद्र सिंह हाडा, राजेश अगाशे, कौशल शर्मा, जयराम चंद्रवंशी, नवरंग, कांतिप्रसाद, अनिल विश्वकर्मा आदि शामिल हुए। संचालन संतोष शर्मा और आभार प्रदर्शन रमाकांत गुर्जर ने किया।
जिपं सीईओ और एसडीएम का शिक्षा विभाग के सदस्यों ने अभिनंदन किया।
hin_Deva san_Deva hin_Deva hin_Deva awa_Deva bho_Deva hin_Deva hin_Deva hin_Deva